Un oraș din România va obliga taximetriștii să aibă POS. Ce riscă șoferii care nu se conformează.
În Cluj, autoritățile au decis ca toate mașinile de taxi să aibă la bord și un POS. Termenul limită este 31 martie. Șoferii care nu se conformează riscă să nu primească viza anuală.
De ceva vreme, telefonul s-a transformat în portofel. Noțiunea de bani cash pare să dispară, ușor-ușor, din viețile noastre. Dar sigur ai pățit și tu să ai nevoie de un taxi și să nu-l poți lua pentru că nu puteai plăti cu cardul.Totul se va schimba. Momentan, doar la Cluj, acolo unde autoritățile vor ca până pe 31 martie toate mașinile de taxi să aibă la bord și un POS. Și va fi obligatoriu.Decizia a fost reglementată la nivel local, ca să îți ușureze ție viața. Astfel, din primăvară niciun pasager de taxi, fie el localnic sau turist nu va mai fi nevoit să își facă griji dacă nu are la el bani cash.Momentan, din cele 2.500 de taxiuri din Cluj, doar 250 oferă posibilitatea să plătești cursa cu cardul.Șoferii care până la sfârșitul lunii martie nu își vor dota taxiurile cu POS-uri, riscă să nu primească viza anuală și nu vor mai avea dreptul să circule.